કોંગ્રેસ સાંસદ શશિ થરૂરે શનિવારે વડાપ્રધાન નરેન્દ્ર મોદી વિરુદ્ધ ફરી વિવાદાસ્પદ નિવેદન વહેતું કર્યું છે. તેમણે મોદીને એક સફેદ અશ્વ પર સવાર થઈ હાથમાં તલવાર લઈને બેઠેલા હીરો ગણાવ્યા છે. ગત રવિવારે શશી થરૂરે બેંગલુરુમાં એક સાહિત્ય મહોત્સવમાં દાવો કર્યો હતો કે, એક આરએસએસ નેતાએ મોદીની સરખામણી શિવલીંગ પર બેસેલા વીંછી સાથે કરી હતી. તેમના આ નિવેદને કારણે ખડબડાટ મચી ગયો હતો અને શનિવારે દિલ્હીની એક કોર્ટમાં થરૂરની વિરુદ્ધમાં માનહાનીનો કેસ દાખલ કરાયો હતો.